cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.627
title: ปัจจัยที่ส่งผลต่อความตั้งใจซื้อรถยนต์ไฟฟ้าประเภทแบตเตอรี่ของกลุ่มเจเนอเรชั่นเอ๊กซ์และเจเนอเรชั่นวายในกรุงเทพฯ และปริมณฑล

description: จากปัญหาวิกฤตเชื้อเพลิงฟอสซิลและปัญหาสิ่งแวดล้อมที่ทวีความสำคัญมากยิ่งขึ้นสำหรับโลกใบนี้ โดยพบว่าจำนวนก๊าซคาร์บอนไดออกไซด์ในทั่วโลกที่เกิดจากการใช้เชื้อเพลิงฟอสซิลมีแนวโน้มเพิ่มสูงขึ้น ซึ่งมีการคาดการณ์ว่าจะมีแนวโน้มเพิ่มสูงขึ้นเรื่อยๆ  ส่งผลให้มีการปลดปล่อยก๊าซเรือนกระจก หรือก๊าซคาร์บอนไดออกไซด์ที่มีผลต่อวิกฤตโลกร้อน ทำให้ทั่วโลกรณรงค์ให้คนหันมาใช้พลังงานทดแทนเชื้อเพลิงจากฟอสซิลเพื่อลดการเกิดก๊าซคาร์บอนไดออกไซด์โดยการใช้รถยนต์ไฟฟ้า ส่งผลให้จำนวนรถยนต์ไฟฟ้าทั่วโลกเพิ่มสูงขึ้น โดยประเทศไทยเป็นอีกหนึ่งประเทศที่ส่งเสริมการใช้รถยนต์ไฟฟ้าหลายปีแล้ว ซึ่งในอนาคตนั้นเทคโนโลยีรถยนต์ไฟฟ้าอาจมาแทนที่รถยนต์ที่ใช้น้ำมัน และธุรกิจเกี่ยวกับรถยนต์ไฟฟ้านั้นเป็นธุรกิจใหม่ที่ยังมีโอกาสเติบโตได้อีกมากมายในประเทศไทย โดยเฉพาะรถยนต์ไฟฟ้าประเภทแบตเตอรี่ที่ใช้เฉพาะไฟฟ้าเป็นเชื้อเพลิง ซึ่งน่าจะเป็นที่ถูกใจของกลุ่มคนรุ่นใหม่ที่ชื่นชอบในเทคโนโลยีและต้องการอนุรักษ์สิ่งแวดล้อม แต่จากการสำรวจจำนวนการใช้รถยนต์ไฟฟ้าในประเทศก็ยังมีจำนวนน้อยมาก      ดังนั้นงานวิจัยนี้มีวัตถุประสงค์เพื่อศึกษาและเปรียบเทียบความสัมพันธ์ของปัจจัยที่ส่งผลต่อความตั้งใจซื้อรถยนต์ไฟฟ้าประเภทแบตเตอรี่ของผู้บริโภคในกลุ่มคนเจเนอเรชั่นเอ๊กซ์และเจเนอเรชั่นวายในกรุงเทพฯและปริมณฑลว่ามีความแตกต่างกันอย่างไร รวมถึงสำรวจความพร้อมในการใช้งานรถยนต์ไฟฟ้าประเภทแบตเตอรี่ของผู้บริโภค เพื่อทราบถึงความพร้อมในการใช้รถยนต์ไฟฟ้าประเภทแบตเตอรี่และนำไปใช้ประโยชน์ในการพัฒนากลยุทธ์ทางการตลาดในแต่ละกลุ่มเป้าหมายได้อย่างถูกต้อง โดยใช้วิธีเก็บข้อมูลเชิงปริมาณ ผ่านการแจกแบบสอบถาม กำหนดกลุ่มตัวอย่างทั้งสิ้น 400 คน แบ่งเป็นเจเนอเรชั่นละ 200 คน หลังจากนั้นจึงนำข้อมูลไปวิเคราะห์ทางสถิติด้วยวิธีการวิเคราะห์สถิติเชิงพรรณนาและการใช้สถิติเชิงอ้างอิงโดยใช้วิธีวิเคราะห์ถดถอยพหุคูณ      ผลการวิจัยเกี่ยวกับปัจจัยที่ส่งผลต่อความตั้งใจซื้อรถยนต์ไฟฟ้าประเภทแบตเตอรี่พบว่า ปัจจัยที่ส่งผลในกลุ่มเจเนอเรชั่นวาย มี 5 ปัจจัย ได้แก่ ปัจจัยด้านนโยบายภาครัฐ (GP) ปัจจัยด้านระยะทางที่เหมาะสมและการชาร์จไฟฟ้า (ARC) ปัจจัยด้านประโยชน์ทางด้านการเงิน (FB) ปัจจัยด้านการตระหนักถึงสิ่งแวดล้อม (EC) และ ปัจจัยด้านการตระหนักรู้ถึงรถยนต์ไฟฟ้าและโครงสร้างพื้นฐาน (AEV) และปัจจัยที่ส่งผลในกลุ่มเจเนอเรชั่นเอ๊กซ์ มี 5 ปัจจัย ได้แก่ ปัจจัยด้านประโยชน์ทางด้านการเงิน (FB) ปัจจัยด้านการตระหนักรู้ถึงรถยนต์ไฟฟ้าและโครงสร้างพื้นฐาน (AEV) ปัจจัยด้านภาพลักษณ์/อิทธิพลทางสังคม (SI) ปัจจัยด้านนโยบายภาครัฐ (GP) และปัจจัยด้านการคล้อยตามกลุ่มอ้างอิง (SN) โดยแต่ละเจเนอเรชั่นมีการให้ความสำคัญกับปัจจัยแตกต่างกันอย่างมีนัยสำคัญ โดยปัจจัยที่ส่งผลต่อความตั้งใจซื้อรถยนต์ไฟฟ้าประเภทแบตเตอรี่ที่ทั้ง 2 เจเนอเรชั่นมีเหมือนกัน คือ ประโยชน์ทางด้านการเงิน (FB) นโยบายภาครัฐ (GP) และการตระหนักรู้ถึงรถยนต์ไฟฟ้าและโครงสร้างพื้นฐาน (AEV) และปัจจัยที่ส่งผลกับกลุ่มตัวอย่างทั้งหมด มี 6 ปัจจัย ได้แก่ ปัจจัยด้านประโยชน์ทางด้านการเงิน (FB) ปัจจัยด้านการตระหนักรู้ถึงรถยนต์ไฟฟ้าและโครงสร้างพื้นฐาน (AEV) ปัจจัยด้านนโยบายภาครัฐ (GP) ปัจจัยด้านระยะทางที่เหมาะสมและการชาร์จไฟฟ้า (ARC) ปัจจัยด้านการตระหนักถึงสิ่งแวดล้อม (EC) และปัจจัยด้านภาพลักษณ์/อิทธิพลทางสังคม (SI) และจากการสำรวจความพร้อมในการใช้งานรถยนต์ไฟฟ้าประเภทแบตเตอรี่ของกลุ่มตัวอย่างพบว่ามีความพร้อมในการใช้รถยนต์ไฟฟ้าประเภทแบตเตอรี่แล้ว
DOI: 10.14457/tu.the.2017.628
title: การตัดสินใจซื้อชาตรามือของผู้บริโภคในเขตกรุงเทพมหานครและปริมณฑล

description: ชาเป็นหนึ่งในเครื่องดื่มที่คนไทยชื่นชอบ เนื่องจากเป็นเครื่องดื่มที่มีกลิ่นและรสชาติที่หอมละมุน ช่วยเติมความสดชื่น และดับกระหายได้อย่างดี ทำให้ชากลายเป็นเครื่องดื่มที่ได้รับความนิยมสำหรับผู้บริโภคในทุกเพศและทุกวัย โดยเครื่องดื่มประเภทชาในปัจจุบันมีรูปแบบที่ค่อนข้างหลากหลายทั้งชนิดหรือประเภทของชา กลิ่นของชา รสชาติ และรูปแบบของบรรจุภัณฑ์ ซึ่งสามารถตอบสนองความต้องการของผู้บริโภคที่แตกต่างกันได้ ชาตรามือ เป็นหนึ่งในแบรนด์ที่ได้รับความนิยมมาตั้งแต่ พ.ศ. 2488 และสืบทอดกันมาจนถึงทายาทรุ่นที่ 3 ในปัจจุบัน ชาตรามือมีผลิตภัณฑ์หลักคือชาพร้อมชงสำเร็จรูป ทั้งในรูปแบบบรรจุภัณฑ์แบบซองและแบบกระป๋อง โดยเน้นการขายส่งให้กับร้านกาแฟรายย่อยทั่วไป ทำให้ผู้บริโภคส่วนมากที่รู้จักจะเป็นกลุ่มคนที่มีอายุในช่วงวัยกลางคนขึ้นไป ซึ่งได้รับความนิยมอย่างต่อเนื่องทั้งในประเทศและต่างประเทศ นอกจากนี้ ในช่วงกลางปีที่ผ่านมา ชาตรามือได้สร้างการเปลี่ยนแปลงครั้งใหญ่ให้กับผู้บริโภคที่เรียกได้ว่าเกิดเป็นกระแส “ชาตรามือฟีเวอร์” จากนำเสนอผลิตภัณฑ์ใหม่ออกสู่ตลาด คือ ชากุหลาบ พร้อมกับบรรจุภัณฑ์รูปแบบใหม่ที่มีสีสันและมีความสดใสมากขึ้น ทำให้เข้าถึงผู้บริโภคกลุ่มวัยรุ่นและวัยทำงานได้อย่างดี ประกอบกับสรรพคุณของชากุหลาบในเรื่องของการช่วยระบายและการขับถ่าย ถือเป็นจุดสำคัญที่สร้างความแปลกใหม่ให้กับผู้บริโภค และนำไปสู่การพูดถึงกันแบบปากต่อปาก (Word of Mouth) และเผยแพร่ถึงกันระหว่างผู้บริโภคอย่างรวดเร็ว โดยเฉพาะในช่องทางสื่อออนไลน์ ทำให้ชาตรามือกลับมาได้รับความนิยมอย่างล้นหลามอีกครั้ง           งานวิจัยนี้มีวัตถุประสงค์เพื่อศึกษาปัจจัยที่มีผลต่อการตัดสินใจซื้อชาตรามือของผู้บริโภคในเขตกรุงเทพมหานครและปริมณฑล โดยใช้ปัจจัยส่วนประสมทางการตลาด 7 ด้าน ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ รวมถึงลักษณะทางประชากรศาสตร์ ด้านเพศ ด้านอายุ ด้านระดับการศึกษา และด้านรายได้เฉลี่ยต่อเดือน นำไปใช้เป็นข้อมูลเพื่อประกอบการตัดสินใจในการปรับเปลี่ยน และพัฒนากลยุทธ์ทางการตลาด เพื่อสร้างความสามารถในการแข่งขัน และทำให้ธุรกิจเติบโตอย่างต่อเนื่อง โดยประชากรที่ใช้ทำการศึกษา คือ ผู้บริโภคที่เคยซื้อสินค้าชาตรามือในเขตกรุงเทพมหานครและปริมณฑล โดยทำการสำรวจข้อมูลผ่านแบบสอบถาม จำนวน 392 ชุด          ผลการวิจัยพบว่า ปัจจัยที่มีผลต่อการตัดสินใจซื้อชาตรามือของผู้บริโภคในเขตกรุงเทพมหานครและปริมณฑล ได้แก่ ปัจจัยด้านรสชาติและราคา ปัจจัยด้านกระบวนการและลักษณะทางกายภาพ และปัจจัยด้านช่องทางการจัดจำหน่าย (ส่งผลในเชิงลบ) สำหรับในส่วนของลักษณะทางประชากรศาสตร์ พบว่าผู้บริโภคที่มีเพศ อายุ ระดับการศึกษา และรายได้เฉลี่ยต่อเดือนที่แตกต่างกัน มีระดับการตัดสินใจซื้อไม่แตกต่างกัน เนื่องมาจากลักษณะของสินค้าชาตรามือมีรูปแบบที่หลากหลาย สามารถครอบคลุมความต้องการของผู้บริโภคได้ทุกเพศ ทุกวัย อีกทั้งมีราคาไม่สูงนัก ทำให้เข้าถึงผู้บริโภคในทุกระดับรายได้
DOI: 10.14457/tu.the.2017.629
title: การศึกษาความสัมพันธ์ระหว่างกิจกรรมของนักลงทุนสัมพันธ์และความแม่นยำของคำแนะนำการลงทุนของนักวิเคราะห์หลักทรัพย์ในประเทศไทย

description: รายงานการศึกษาค้นคว้าด้วยตัวเองเรื่องความสัมพันธ์ระหว่างกิจกรรมของนักลงทุนสัมพันธ์และความแม่นยำของคำแนะนำการลงทุนของนักวิเคราะห์หลักทรัพย์ในประเทศไทย มีวัตถุประสงค์งานวิจัยมุ่งเน้นศึกษาความสัมพันธ์ระหว่างกิจกรรมการสื่อสารต่างๆของนักลงทุนสัมพันธ์และความแม่นยำของคำแนะนำการลงทุนของนักวิเคราะห์หลักทรัพย์ ตามแนวคิดการคำนวณมูลค่าที่แท้จริงของบริษัทที่จะสะท้อนไปยังมูลค่าตลาดของหุ้น จากข้อมูลพื้นฐานของบริษัทนั้นๆผ่านการสื่อสารของนักลงทุนสัมพันธ์โดยจากข้อมูลความแม่นยำในการประเมินมูลค่าหลักทรัพย์ของตลาดหลักทรัพย์แห่งประเทศไทย โดยการใช้ข้อมูลราคาตลาดจากอยู่ในเว็บไซต์ของตลาดหลักทรัพย์ในการคำนวณหาความแม่นยำของบทวิเคราะห์หลักทรัพย์ตั้งแต่วันที่ 1 กันยายน 2560 - 31 มกราคม 2561 เพื่อใช้ในผลการวิเคราะห์หาความสัมพันธ์ด้วยวิธีการวิเคราะห์ความถดถอยเชิงพหุคูณ (Multiple Regression Analysis) พบว่าไม่มีตัวแปรจากสมมติฐานที่สามารถทำนายความแม่นยำของคำแนะนำการลงทุนของนักวิเคราะห์หลักทรัพย์ได้ จึงกล่าวได้ว่ากิจกรรมของนักลงทุนสัมพันธ์ไม่ส่งผลโดยตรงต่อประสิทธิภาพของคำแนะนำการลงทุน โดยอาจจะมีปัจจัยด้านอื่นๆ ที่ส่งผลต่อประสิทธิภาพของคำแนะนำการลงทุน ไม่ว่าจะเป็นจากฝั่งของนักวิเคราะห์หลักทรัพย์ ตลอดจนสภาวะตลาดเงินเป็นตัวแปรที่จะส่งผลต่อความแม่นยำของคำแนะนำการลงทุนของนักวิเคราะห์หลักทรัพย์ โดยในส่วนของกิจกรรมของนักลงทุนสัมพันธ์นั้นอาจจะเป็นเพียงงานที่สนับสนุนให้นักวิเคราะห์หลักทรัพย์สามารถรับข้อมูลต่างๆ ของบริษัทเพื่อนำไปประเมินมูลค่าที่แท้จริง ไม่ใช่ปัจจัยหลักที่ส่งผลต่อความแม่นยำของคำแนะนำการลงทุน แต่ก็คงปฏิเสธไม่ได้ว่างานของนักลงทุนสัมพันธ์ก็ยังมีส่วนเกี่ยวข้องโดยตรงกับงานของนักวิเคราะห์หลักทรัพย์ ซึ่งในการวิจัยครั้งนี้ทำให้ได้รับรู้ถึงข้อมูลที่เกี่ยวข้องกับงานทั้งสอง ซึ่งสามารถนำไปต่อยอดในการวิจัยในครั้งต่อๆไป
DOI: 10.14457/tu.the.2017.631
title: การศึกษาพฤติกรรมการจำนำทองของประชาชนในจังหวัดบุรีรัมย์

description: จากสภาวะเศรษฐกิจในปัจจุบันที่มีความไม่แน่นอน ทำให้ผู้คนในปัจจุบันมีความเสี่ยงจากการหารายได้ ในขณะที่ยังมีค่าใช้จ่ายประจำที่ต้องจ่ายทุกเดือน และจากการใช้จ่ายที่เกินตัวของผู้คน ทำให้ผู้คนต้องพึ่งพาการกู้ยืมเงิน ทั้งจากสถาบันการเงินในระบบ และการกู้ยืมจากนอกระบบมากขึ้นการจำนำทองเป็นทางเลือกหนึ่งที่ประชาชนในท้องถิ่นเลือกใช้กันมาก อาจมีสาเหตุมาจาก การจำนำทองใช้เวลาในการทำธุรกรรมน้อย ติดเครดิตบูโรก็สามารถกู้ได้ หรือมีค่าใช้จ่ายดอกเบี้ยต่ำกว่าการกู้เงินบางประเภท เป็นต้นการศึกษาครั้งนี้มีวัตถุประสงค์เพื่อศึกษาสาเหตุและพฤติกรรมในการกู้เงินด้วยวิธีการจำนำทองของประชาชนในจังหวัดบุรีรัมย์ โดยใช้วิธีการวิจัยเชิงคุณภาพ เก็บรวบรวมข้อมูลจากการสัมภาษณ์เชิงลึกจากประชาชนในจังหวัดบุรีรัมย์ จำนวน 10 ราย  ที่มีประสบการณ์ในการจำนำทองไม่น้อยกว่า 1 ครั้งต่อปี และผู้ประกอบการร้านทองในจังหวัดบุรีรัมย์ จำนวน 3 ราย  โดยทำการวิเคราะห์ และสรุปเนื้อหาร่วมกับการทบทวนวรรณกรรมจากการศึกษาพบว่า  ผู้ให้สัมภาษณ์มีทั้งเพศชาย และ เพศหญิง  อายุตั้งแต่ 28-60 ปี มีการศึกษาสูงที่สุดตั้งแต่ ประถมศึกษา จนกระทั่ง ปริญญาตรี และเป็นทั้งผู้ที่มีรายได้เพียงพอกับค่าใช้จ่ายในแต่ละเดือน และผู้ที่มีรายได้ไม่เพียงพอกับค่าใช้จ่ายในแต่ละเดือน หรืออาจกล่าวได้ว่าพฤติกรรมการก่อหนี้ ไม่ได้ขึ้นอยู่กับลักษณะของบุคคล เหตุผลส่วนใหญ่ที่เลือกใช้การจำนำทองคือ สะดวก ง่าย เข้าถึงง่าย โดยผู้ให้สัมภาษณ์บางส่วนยังเลือกใช้เงินกู้สินเชื่อส่วนบุคคล เนื่องจากสามารถกู้ได้จึงกู้มาจับจ่ายใช้สอย กู้จำนำทะเบียนรถ เนื่องจากไม่ต้องใช้บุคคลค้ำประกัน และเงินกู้นอกระบบเนื่องจากไม่สามารถกู้ธนาคารได้ วัตถุประสงค์การกู้เงิน เพื่อนำไปเป็นค่าใช้จ่ายทั่วไปในชีวิตประจำวัน ค่าเทอมลูก และประกอบธุรกิจ อัตราดอกเบี้ยจำนำทองอยู่ระหว่าง 12%-48% ต่อปี และอัตราดอกเบี้ยเงินกู้นอกระบบอยู่ระหว่าง 24%-120% ต่อปี จึงอาจกล่าวได้ว่าการจำนำทองเป็นช่องทางหนึ่งในการกู้เงิน ซึ่งสามารถช่วยลดภาระการกู้ยืมเงินนอกระบบได้ โดยผู้ให้สัมภาษณ์จำนำทองสูงสุดไม่เกิน 20,000 บาท  และจำนำทองเฉลี่ยต่ำกว่า 10,000 บาท  ส่วนใหญ่จำนำทองระยะเวลาประมาณ 3 เดือน  ปีละ 2-3 ครั้ง  และเลือกจำนำผ่านร้านทองมากกว่าโรงรับจำนำ เนื่องจากสะดวกกว่า มีขั้นตอนที่ง่ายกว่า ไม่ซับซ้อน และส่งผลดีต่อภาพลักษณ์มากกว่าการเข้าโรงรับจำนำ โดยเลือกร้านทองในการใช้บริการจากความสะดวก และร้านที่รู้จักกับเจ้าของร้าน และผู้ให้สัมภาษณ์ทั้งหมดจำนำทองผ่านร้านเดิมตลอด
DOI: 10.14457/tu.the.2017.633
title: ปัจจัยที่มีอิทธิพลต่อการตัดสินใจซื้อเสื้อผ้าสตรีผ่านช่องทางออนไลน์

description: ปัจจัยขั้นพื้นฐานสาหรับมนุษย์ที่สาคัญอย่างหนึ่งคือ เสื้อผ้าเครื่องนุ่มห่มเพราะนอกจากจะช่วยให้ความอบอุ่นแก่ร่างกายแล้ว ยังเป็นเครื่องป้องกันตัวเราจากสภาพแวดล้อมภายนอก และสามารถสวมใส่เพื่อความสวยงาม แสดงให้เห็นถึงรสนิยมซึ่งบ่งบอกภาพลักษณ์และสถานภาพทางสังคมของผู้สวมใส่ได้อีกด้วย โดยเฉพาะเสื้อผ้าสตรีซึ่งได้รับความนิยมในบรรดาผู้หญิงเป็นอย่างมากเพราะผู้หญิงได้เข้ามามีบทบาทในสังคมมากขึ้นและมีแนวโน้มว่าจะเพิ่มสูงขึ้นเรื่อยๆ เพราะในปัจจุบันสื่อออนไลน์มีอิทธิพลต่อการตัดสินใจซื้อสินค้าเป็นอย่างมาก และยังมีอิทธิพลต่อการกาหนดวิธีคิดทัศนคติ รวมถึงการดาเนินชีวิตงานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจซื้อเสื้อผ้าสตรีผ่านช่องทางออนไลน์ของผู้บริโภค โดยใช้ปัจจัยส่วนประสมทางการตลาด 7 ด้าน ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจาหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ รวมถึงลักษณะทางประชากรศาสตร์ ด้านเพศ อายุ ระดับการศึกษา และรายได้เฉลี่ยต่อเดือน เพื่อปรับปรุงส่วนผสมทางการตลาดให้ตรงกับความต้องการของผู้บริโภคได้อย่างแท้จริง ว่าส่วนประสมใดทางการตลาดที่มีอิทธิพลต่อการตัดสินใจซื้อเสื้อผ้าผู้หญิงผ่านช่องทางออนไลน์มากที่สุด โดยประชากรที่ใช้ทาการศึกษา คือ ผู้บริโภคที่เคยซื้อเสื้อผ้าสตรีผ่านช่องทางออนไลน์ โดยทาการสารวจและเก็บข้อมูลผ่านแบบสอบถาม จานวน 407 ชุดผลการวิจัยพบว่า ปัจจัยที่มีอิทธิพลต่อการตัดสินใจซื้อเสื้อผ้าสตรีผ่านช่องทางออนไลน์ได้แก่ ปัจจัยด้านกระบวนการ และความรวดเร็วในการสั่งซื้อ ปัจจัยด้านผลิตภัณฑ์และบริการ ปัจจัยด้านราคา สาหรับในส่วนของลักษณะทางประชากรศาสตร์ พบว่าผู้บริโภคที่มีรายได้เฉลี่ยต่อเดือนที่แตกต่างกัน จะมีระดับตัดสินใจซื้อเสื้อผ้าสตรีผ่านช่องทางออนไลน์ที่แตกต่างกัน โดยผู้ที่มีรายได้เฉลี่ยต่อเดือนระหว่าง 20,001-30,000 บาท จะมีค่าเฉลี่ยของระดับการตัดสินใจซื้อเสื้อผ้าสตรีผ่านช่องทางออนไลน์แตกต่างจากผู้บริโภคในกลุ่มอื่น ในขณะที่ผู้ที่มี เพศ อายุ และระดับการศึกษาที่แตกต่างกันจะมีการตัดสินใจซื้อเสื้อผ้าสตรีผ่านช่องทางออนไลน์ในระดับที่ไม่แตกต่างกัน
DOI: 10.14457/tu.the.2017.634
title: การประยุกต์ใช้ linear programming สำหรับการวางแผนจัดการวัตถุดิบสำหรับธุรกิจเฟอร์นิเจอร์ขนาดย่อม

description: ในปัจจุบันมนุษย์ไม่เพียงแต่ดำรงชีวิตเพื่อการอยู่รอด มนุษย์ยังดำเนินชีวิตอย่างมีศิลปะทั้งการกิน การเลือกใช้สิ่งของ สิ่งอำนวยความสะดวกให้ตัวเอง หากจะนึกถึงสิ่งของที่มนุษย์จะเลือกใช้โดยมีศิลปะเป็นหนึ่งในปัจจัยการเลือกซื้อคงหนีไม่พ้น “เฟอร์นิเจอร์” ประเทศไทยเองก็มีการพัฒนาเฟอร์นิเจอร์อย่างมากทั้งในแง่ของการพัฒนาเชิงการออกแบบให้ตรงใจกับผู้บริโภค และการพัฒนาเชิงธุรกิจ แต่ผู้ประกอบการหรือผู้ผลิตมักจะเน้นการพัฒนาและให้ความสำคัญทางด้านปลายน้ำเสียมากกว่า กล่าวคือ หากจะเพิ่มรายได้ ผู้ผลิตมักเลือกที่จะเพิ่มกำลังการผลิตเพื่อทำยอด แต่ในความเป็นจริงแล้วนั้นต้นทุนทางด้านวัตถุดิบมีมากถึง 60% ของต้นทุนรวม จากการค้นคว้างานวิจัยพบว่ายังไม่มีการศึกษาที่แน่ชัดถึงแนวทางการลดต้นทุนของการผลิตเฟอร์นิเจอร์ โดยเฉพาะอย่างยิ่งการบริหารจัดการวัตถุดิบคงคลัง ดังนั้นผู้วิจัยจึงต้องการศึกษาและนำเสนอแนวทางการบริหารจัดการหรือระบบการจัดการวัตถุดิบคงคลังอย่างง่ายสำหรับธุรกิจเฟอร์นิเจอร์ขนาดย่อม โดยนำทฤษฎี ABC และโปรแกรมเชิงเส้นมาประยุกต์ใช้โดยการไปสำรวจพื้นที่โรงงานผลิตและประกอบเฟอร์นิเจอร์ไม้แห่งหนึ่งที่ตำบลตลาดขวัญ อำเภอเมืองจังหวัดนนทบุรี ผู้วิจัยได้รวบรวมรายชื่อวัตถุดิบคงคลัง ปริมาณการใช้ต่อปี ราคาต่อหน่วยซื้อ (ราคาต่อกล่อง, ราคาต่อมัด เป็นต้น) ราคาสินค้า รายได้ ซึ่งจากการรวบรวมข้อมูลจะได้รายชื่อวัตถุดิบคงคลังทั้งหมด 461 รายการ แบ่งได้ 20 กลุ่มตามลักษณะของวัตถุดิบ หลังจากนั้น ผู้วิจัยได้เรียงลำดับกลุ่มของวัตถุดิบคงคลังตามมูลค่าการซื้อต่อปีตามหลักการของทฤษฎี ABC โดยแบ่งเป็น 3 Class และผู้วิจัยจะนำกลุ่มของวัตถุดิบคงคลังใน Class A 81% ไปวิเคราะห์สัดส่วนของการซื้อที่เหมาะสมโดยใช้โปรแกรมเชิงเส้นเพื่อการลดต้นทุนต่อไป ซึ่งใน Class A มีทั้งหมด 9 กลุ่ม มูลค่ารวมการซื้อต่อปีใน Class A เท่ากับ 20,232,165 บาท จากนั้นผู้วิจัยกำหนดข้อจำกัดในการคำนวณซึ่งมาจากการสำรวจข้อมูลและการสัมภาษณ์ในแง่ของการลดปริมาณเพิ่มเพิ่มพื้นที่ใช้สอย เพื่อลดค่าใช้จ่าย สัดส่วนการใช้ เป็นต้น ผู้วิจัยนำข้อจำกัดนี้ไปกำหนดในการหาค่าตัวแปร หรือปริมาณการซื้อต่อปีของวัตถุดิบใน Class A โดยมีสัมประสิทธิ์หน้าตัวแปรเป็นราคาโดยเฉลี่ย เพื่อคำนวณหา Min Cost ซึ่งผลสรุปจากการคำนวณโปรแกรมเชิงเส้นโดยใช้ฟังก์ชั่น Solver Parameters ในโปรแกรม Excel ได้สัดส่วนการซื้อวัตถุดิบใน Class A ใหม่ที่เป็นไปตามช้อจำกัด โรงงานจะมีมูลค่าการซื้อวัตถุดิบ 19,683,496.00 บาทต่อปี ซึ่งลดลง 3% หรือ  548,504.00 บาทต่อปี แสดงให้เห็นว่าเพียงเครื่องมือนี้ที่ประกอบไปด้วย 2 ทฤษฎีและวิธีการวิเคราะห์ที่เป็นระเบียบโดยถูกตีกรอบไว้ด้วยข้อจำกัดตามบริบทการดำเนินธุรกิจ สามารถเป็นเครื่องมืออย่างง่ายให้ผู้ประกอบการนำไปประยุกต์ใช้ในการบริหารจัดการวัตถุดิบคงคลังต่อไป หรือสามารถนำไปประยุกต์ในการดำเนินงานส่วนอื่น หรือแม้กระทั่งธุรกิจขนาดย่อมอื่นๆ โดยไม่มีต้นทุนส่วนเพิ่มในการนำเครื่องมือนี้มาใช้ทั้งสิ้น
DOI: 10.14457/wu.res.2015.6
title: การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์ (Robot Simulator Program) ที่มีต่อทักษะการแก้ปัญหาในวิชาคอมพิวเตอร์และขั้นตอนวิธีของนักเรียนระดับชั้นมัธยมศึกษาปีที่ 5

description: การวิจัยมีวัตถุประสงค์เพื่อ 1) ศึกษาระดับทักษะการแก้ปัญหาที่ได้รับจากการสอนโดยใช้การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์ และ 2) ศึกษาระดับความพึงพอใจของนักเรียนที่มีต่อการเรียนโดยใช้การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์กลุ่มตัวอย่าง คือ นักเรียนชั้นมัธยมศึกษาปีที่ 5/10 โรงเรียนมหาวชิราวุธ จังหวัดสงขลา ภาคเรียนที่ 2 ปีการศึกษาที่ 2557 แผนการเรียน SMA จำนวนนักเรียน 30 คน ได้จากการสุ่มตัวอย่างแบบกลุ่ม (Cluster Random Sampling) เครื่องมือการวิจัยได้แก่ 1) แผนการจัดการเรียนรู้โดยใช้การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์จำนวน 4 แผนการจัดการเรียนรู้ 2) แบบวัดทักษะการแก้ปัญหา3) แบบสอบถามความพึงพอใจต่อการจัดการเรียนรู้แบบสืบเสาะ (5E) ร่วมกับโปรแกรมโรบอทซีมูเลเตอร์สถิติที่ใช้ในการวิเคราะห์ข้อมูล 1) ค่าเฉลี่ย 2) ส่วนเบี่ยงเบนมาตรฐาน ผลการวิจัยพบว่า 1) ระดับทักษะการแก้ปัญหาที่ได้รับจากการสอนโดยใช้การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์อยู่ในระดับทักษะการแก้ปัญหามากที่สุด (ค่าเฉลี่ย=7.61, S.D.=0.06)  2) ระดับความพึงพอใจของนักเรียนที่มีต่อการเรียนโดยการใช้การจัดการเรียนรู้ด้วยกระบวนการสืบเสาะ (5E) ร่วมกับโปรแกรมโรบอทซีมูเลเตอร์อยู่ในระดับความพึงพอใจมากที่สุด (ค่าเฉลี่ย =4.69, S.D=0.05)
DOI: 10.14457/tu.the.2017.635
title: โครงการให้คำปรึกษาธุรกิจการจัดหาพนักงานคุณภาพสำหรับงานวาณิชธนกิจ ธนาคารกรุงเทพ จำกัด (มหาชน)

description: โครงการให้คำปรึกษาธุรกิจการจัดหาคนเก่งสำหรับงานวาณิชธนกิจ ธนาคารกรุงเทพ จำกัด (มหาชน) มีวัตถุประสงค์เพื่อทำการศึกษาเกี่ยวกับความเปลี่ยนแปลงทางด้านพฤติกรรมและทัศนคติของผู้สมัครงาน ซึ่งได้รับผลกระทบจากความเปลี่ยนแปลงของสถานการณ์สภาพแวดล้อมและยุคสมัยที่เปลี่ยนไป ทำให้จำนวนผู้สมัครงานด้านงานวาณิชธนกิจในธนาคารพาณิชย์ลดลง การศึกษาครั้งนี้ได้ดำเนินการเก็บรวบรวมข้อมูลของธนาคารที่เกี่ยวข้องกับกระบวนการสรรหา และสภาพแวดล้อมภายนอกที่ส่งผลกระทบ โดยการวิเคราะห์จะทำการศึกษาปัจจัยภายในขององค์กร กระบวนการสรรหาและจัดรับ คู่แข่งขันทั้งธนาคารพาณิชย์อื่นและบริษัทหลักทรัพย์ที่มีลักษณะงานเดียวกัน โดยศึกษาวิเคราะห์ผู้สมัครงานกลุ่มคนเก่ง (Talent) ในกลุ่ม Generation Y ที่มีคุณลักษณะเหมาะสมกับงานวาณิชธนกิจซึ่งเป็นที่ต้องการของตลาด โดยทำการสัมภาษณ์เชิงลึกเพื่อวิเคราะห์หาปัจจัยที่เกี่ยวข้องกับผู้สมัครงาน และปัจจัยภายนอกอื่นๆ ที่ส่งผล เพื่อหาแนวทางการปฏิบัติงานที่เหมาะสมผลที่ได้จากการศึกษาพบว่า ผู้สมัครงานกลุ่ม Generation Y เป็นกลุ่มพนักงานที่มีประสบการณ์ทำงานน้อยแต่มีความคาดหวังที่จะได้ทำงานที่หลากหลายเพื่อการพัฒนาตัวเองให้เหนือกว่าคนอื่นในอนาคต มีความต้องการการทำงานหนักและกระบวนการที่รวดเร็ว ความยืดหยุ่นในการทำงานซึ่งตอบสนองกับรูปแบบชีวิตที่เปลี่ยนไป รวมถึงผู้สมัครงานกลุ่ม Generation Y มีความผูกพันกันองค์กรน้อย สามารถตัดสินใจเปลี่ยนงานได้ง่ายเพื่อความสามารถทางการแข่งขัน ทำให้ธนาคารกรุงเทพ จำกัด (มหาชน) จำเป็นต้องวางกลยุทธ์และเปลี่ยนรูปแบบกระบวนการของงานทรัพยากรบุคคลโดยเฉพาะการสรรหาและจัดรับเพื่อตอบสนองความต้องการและดึงดูดให้ผู้สมัครกลุ่มศักยภาพสูงเข้าร่วมปฏิบัติงานกับองค์กร และวางแผนการพัฒนาและสร้างความผูกพันให้พนักงานคงปฏิบัติงานกับองค์กรในระยะยาว
DOI: 10.14457/tu.the.2017.636
title: งานให้คำปรึกษาธุรกิจผลิตภัณฑ์จากน้ำเต้าหู้เพื่อกลุ่มลูกค้ารักสุขภาพ

description: กิจการ Tofu & Me ดำเนินธุรกิจผลิตและจำหน่ายผลิตภัณฑ์ของหวานและเครื่องดื่มเพื่อสุขภาพสำหรับกลุ่มลูกค้ารักสุขภาพ โดยการให้คำปรึกษาในครั้งนี้เป็นการให้คำปรึกษาผลิตภัณฑ์พุดดิ้งน้ำเต้าหู้งาดำที่ใช้วัตถุดิบจากถั่วเหลืองและงาดำออร์แกนิค ซึ่งเป็นผลิตภัณฑ์หลักของกิจการ จากการวิเคราะห์สภาพปัญหาของกิจการ พบว่า กิจการมีปัญหากำไรตกต่ำ เนื่องจากกิจการขาดการวิเคราะห์สภาพแวดล้อมของกิจการและการวางแผนการตลาดไม่มีประสิทธิภาพ ไม่สามารถสร้างการรับรู้ของลูกค้าได้ รวมถึงกิจการมีช่องทางจัดจำหน่ายน้อย จึงยากต่อการเข้าถึงผลิตภัณฑ์พุดดิ้งน้ำเต้าหู้งาดำของกิจการและสูญเสียโอกาสในการขาย ซึ่งเป็นที่มาของรายได้กิจการจากปัญหาข้างต้น ผู้ให้คำปรึกษาเห็นถึงความสำคัญของปัญหาเหล่านี้ของกิจการ เพราะหากกิจการไม่เร่งแก้ไขปัญหาเหล่านี้ จะส่งผลเสียต่อผลการดำเงินงานและการเติบโตของกิจการ ดังนั้น ผู้ให้คำปรึกษาจึงนำเสนอแนวทางแก้ไขปัญหาดังกล่าวด้วยการวางแผนการตลาด โดยเริ่มจากการวิเคราะห์สภาพแวดล้อมทั้งภายนอกและภายในของกิจการ วิเคราะห์คู่แข่ง วิเคราะห์พฤติกรรมลูกค้า เพื่อกิจการสามารถวางแนวทางและกลยุทธ์ในการรับมือกับปัญหาต่างๆ ซึ่งเป็นปัจจัยที่ส่งผลต่อกำไรของกิจการ นอกจากนี้ยังให้คำปรึกษาในการปรับปรุงและการพัฒนาผลิตภัณฑ์ของกิจการ เพื่อให้ผลิตภัณฑ์สามารถตอบสนองต่อความต้องการของกลุ่มลูกค้าเป้าหมายของกิจการได้ และการสร้างกลยุทธ์ต่างๆ ในการเพิ่มรายได้ของกิจการให้มากขึ้น เพื่อแก้ปัญหากำไรของกิจการต่ำ
DOI: 10.14457/tu.the.2017.638
title: พฤติกรรมการเลือกรับประทานสินค้าเนยถั่วในกลุ่มวัยทำงานในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาบริโภคเนยถั่วของคนกรุงเทพมหานครและปริมณฑลที่มีกลุ่มขนาดเล็ก (Niche Market) และศึกษากระบวนการตัดสินใจ รวมถึงความคิดเห็นที่มีต่อรสชาติ Wealthy Peanut Butter โดยใช้กลุ่มตัวอย่างสัมภาษณ์เชิงลึก (In-depth Interview) ทำการศึกษาที่ใช้ในการวิจัยในครั้งนี้แบ่งเป็น 3 กลุ่ม คือ กลุ่มผู้ที่ไม่ใช่ลูกค้าของ Wealthy Peanut Butter , กลุ่มผู้ที่เป็นลูกค้าของ Wealthy Peanut Butter และ กลุ่มที่ไม่เคยบริโภคสินค้าเนยถั่ว จำนวน 10 ราย การเลือกกลุ่มตัวอย่างโดยใช้วิธีการสุ่มตัวอย่างแบบเจาะจง และใช้ทฤษฎี Netnography ระหว่างเดือนมีนาคม 2561 ถึง เมษายน 2561 ผลการวิจัยพบว่า หาข้อมูลข่าวสารในอินเตอร์เน็ตเป็นหลัก โดยพิจารณาปัจจัยในการเลือกซื้อเนยถั่ว พฤติกรรมการบริโภคเรียงตามลำดับดังนี้ รสชาติ ความสะดวกในการหาซื้อ และส่วนประกอบของวัตถุดิบที่ต้องการปริมาณถั่วเป็นส่วนผสมหลัก ในด้านพฤติกรรมการใช้ชีวิต เริ่มจากรีวิวในอินเตอร์เน็ต เมื่ออยู่หน้าร้านพิจารณาส่วนประกอบวัตถุดิบและแพ๊คเก็จจิ้ง หลังจากบริโภคแล้วจะบอกต่อแก่คนรู้จัก ในด้านการทดสอบสินค้า รสชาติโดยรวมอยู่ในเกณฑ์ที่ดีและปริมาณความกรุบกรอบ(Crunchy)ทำให้ผู้บริโภครู้สึกคุ้มค่า แต่ในองค์ประกอบอื่นๆ คือ แพ็คเก็จจิ้ง ฉลากสินค้าและความคมชัดของตัวหนังสือ ยังไม่โดดเด่นมากพอที่จะทำให้เกิดการซื้อสินค้าเนยถั่ว Wealthy Peanut Butter นอกจากนี้บนอินเตอร์เน็ต ผู้บริโภคเนยถั่วจะเน้นบริโภคเพื่อเพิ่มกล้ามเนื้อ และผู้ที่ต้องการลดความอ้วน จากที่มีคุณสมบัติเป็นไขมันดี มีโปรตีนสูงและ ทานแล้วอิ่มท้อง มีพฤติกรรมที่คล้ายคลึงกับกลุ่มตัวอย่างคือ พิจารณาปริมาณถั่วเป็นสำคัญ และชอบรับประทานเนยถั่วกับขนมปังมากที่สุด
DOI: 10.14457/wu.res.2015.7
title: การประยุกต์รูปแบบการจัดการเรียนการสอนโดยการใช้ความคิดสร้างสรรค์เป็นฐานของสาขาวิชาการจัดการสารสนเทศ มหาวิทยาลัยราชภัฏนครศรีธรรมราช

description: การวิจัยครั้งนี้มีวัตถุประสงค์เพื่อศึกษารูปแบบการเรียนการสอนโดยใช้ความคิดสร้างสรรค์เป็นฐานและการประยุกต์กับการจัดการเรียนการสอนสาขาวิชาการจัดการสารสนเทศ คณะมนุษยศาสตร์และสังคมศาสตร์ มหาวิทยาลัยราชภัฏนครศรีธรรมราช วิธีการดำเนินการวิจัย ประกอบด้วย 3 ขั้นตอน โดยเริ่มจากการศึกษาเอกสารและงานวิจัยที่เกี่ยวข้องกับรูปแบบการเรียนการสอนโดยใช้ความคิดสร้างสรรค์เป็นฐาน หลังจากนั้นกำหนดวิธีการจัดการเรียนการสอนโดยใช้ความคิดสร้างสรรค์เป็นฐาน โดยสังเคราะห์ได้ 7 ขั้นตอน เมื่อทดลองใช้รูปแบบการเรียนการสอนโดยใช้ความคิดสร้างสรรค์เป็นฐานที่สังเคราะห์ได้กับกลุ่มรายวิชานำร่อง จำนวน 3 รายวิชา ในหมวดวิชาเฉพาะของหลักสูตร ได้แก่ การใช้สารสนเทศขั้นสูง การวิจัยทางด้านสารสนเทศศาสตร์ และจริยธรรมและกฎหมายในวิชาชีพสารสนเทศ ซึ่งประกอบด้วย อาจารย์ผู้สอนและนักศึกษาในรายวิชาดังกล่าว จำนวน 20 คน เป็นผู้ให้ข้อมูล โดยใช้แบบสังเกตพฤติกรรมการเรียนรู้และการสนทนากลุ่มเป็นเครื่องมือที่ใช้ในการวิจัยครั้งนี้และวิเคราะห์ข้อมูลเชิงคุณภาพโดยการวิเคราะห์เนื้อหา ผลการวิจัยพบว่า จากการประเมินผลพัฒนาการของนักศึกษารายบุคลด้วยการสังเกตพฤติกรรมการเรียนรู้และการสนทนากลุ่ม พบว่า นักศึกษาทุกคนมีพัฒนาการที่ดีขึ้น ประกอบด้วย 1) ทักษะด้านสารสนเทศ สื่อและเทคโนโลยี 2) ทักษะการเรียนรู้และสร้างนวัตกรรม และ 3) ทักษะการสร้างความสัมพันธ์ระหว่างบุคคล การสื่อสารและความร่วมมือ จากการวิจัยในครั้งนี้มีข้อค้นพบจากการประยุกต์รูปแบบการเรียนการสอนโดยใช้ความคิดสร้างสรรค์เป็นฐานทั้ง 7 ขั้นตอน สามารถใช้ได้ดีกับห้องเรียนที่มีความพร้อมด้านโครงสร้างพื้นฐานทางด้านเทคโนโลยีสารสนเทศเละการสื่อสารและรายวิชาที่มีลักษณะทั้งบรรยายและปฏิบัติ
DOI: 10.14457/wu.res.2015.8
title: การพัฒนาผลสัมฤทธิ์ทางการเรียนและความคงทนในการเรียนรู้วิชาชีววิทยาเรื่องเซลล์ของสิ่งมีชีวิตด้วยการจัดการเรียนรู้แบบร่วมมือโดยใช้เทคนิคSTAD ร่วมกับแผนภูมิมโนทัศน์ของนักเรียนชั้นมัธยมศึกษาปีที่ 4

description: งานวิจัยนี้มีวัตถุประสงค์เพื่อเปรียบเทียบผลสัมฤทธิ์ทางการเรียนชีววิทยาก่อนเรียนและหลังเรียนของนักเรียนชั้นมัธยมศึกษาปีที่ 4 เรื่องเซลล์ของสิ่งมีชีวิตด้วยการจัดการเรียนรู้แบบร่วมมือโดยใช้เทคนิค STAD ร่วมกับแผนภูมิมโนทัศน์และศึกษาความคงทนในการเรียนรู้ของนักเรียนชั้นมัธยมศึกษาปีที่ 4 เรื่องเซลล์ของสิ่งมีชีวิตด้วยการจัดการเรียนรู้แบบร่วมมือโดยใช้เทคนิค STAD ร่วมกับแผนภูมิมโนทัศน์  กลุ่มเป้าหมาย คือ นักเรียนชั้นมัธยมศึกษาปีที่ 4  โรงเรียนสตรีพัทลุง จังหวัดพัทลุง ภาคเรียนที่ 2 ปีการศึกษา 2557 จำนวน 1 ห้องเรียน จำนวน 30 คน โดยการเลือกแบบเจาะจง  เครื่องมือการวิจัยคือ แบบทดสอบวัดผลสัมฤทธิ์ทางการเรียนวิชาชีววิทยาเรื่องเซลล์ของสิ่งมีชีวิตที่มีความเชื่อมั่นเท่ากับ 0.89 ผลการวิจัยพบว่า นักเรียนที่เรียนด้วยการจัดการเรียนรู้แบบร่วมมือโดยใช้เทคนิค STAD ร่วมกับแผนภูมิมโนทัศน์มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 (ค่าเฉลี่ย=24.08, S.D.=1.99) และคะแนนของความคงทนในการเรียนรู้วิชาชีววิทยาเปรียบเทียบกับคะแนนสอบวัดผลสัมฤทธิ์ทางการเรียนหลังเรียนวิชาชีววิทยาเรื่องเซลล์ของสิ่งมีชีวิต พบว่านักเรียนมีความคงทนในการเรียนรู้ตามเกณฑ์ที่กำหนด   นักเรียนสามารถทำคะแนนจากการสอบเรื่องเซลล์ของสิ่งมีชีวิตได้ร้อยละ 60 ขึ้นไปของจำนวนคะแนนสอบทั้งหมด